pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ขีดเส้นตาย คนต่างด้าวตามมติครม. 20 ส.ค. 62 ต้องดำเนินการขออนุญาตทำงาน และทำบัตรสีชมพู ให้เสร็จสิ้นภายใน 30 พ.ย.63
วันพฤหัสบดีที่ 5 พฤศจิกายน 2563
ขีดเส้นตาย คนต่างด้าวตามมติครม. 20 ส.ค. 62 ต้องดําเนินการขออนุญาตทํางาน และทําบัตรสีชมพู ให้เสร็จสิ้นภายใน 30 พ.ย.63
นายสุชาติ พรชัยวิเศษกุล อธิบดีกรมการจัดหางาน เตือน นายจ้าง/สถานประกอบการ ที่จ้างคนต่างด้าวที่ต้องดําเนินการตามมติครม. เมื่อวันที่ 20 สิงหาคม 2562, วันที่ 24 มีนาคม 2563  และวันที่ 15 เมษายน 2563  ดําเนินการขอใบอนุญาตทํางาน
ทําบัตรประจําตัวคนซึ่งไม่มีสัญชาติไทย (บัตรสีชมพู) ให้แล้วเสร็จภายในวันที่ 30 พฤศจิกายน 2563 หากพ้นกําหนด คนต่างด้าวจะไม่สามารถอยู่และทํางานต่อไปได้
นายสุชาติฯ กล่าวว่า ขณะนี้มีคนต่างด้าวที่ต้องดําเนินการตามมติครม. วันที่ 20 สิงหาคม 2562 วันที่ 24 มีนาคม 2563 และวันที่ 15 เมษายน 2563 ยื่นบัญชีรายชื่อไว้ทั้งสิ้น จํานวน 1,266,351 คน ชําระค่าธรรมเนียมแล้ว จํานวน 1,173,276 คน ดําเนินการขอรับใบอนุญาตทํางานและทําบัตรประจําตัวคนซึ่งไม่มีสัญชาติไทยแล้วเสร็จ จํานวน 1,086,226 คน และที่ยังไม่ได้ดําเนินการ จํานวน 180,125 คน ซึ่งปัจจุบันใกล้สิ้นสุดระยะเวลาการขอรับใบอนุญาตทํางานของคนต่างด้าวแล้ว จึงขอเตือนให้นายจ้าง/สถานประกอบการ รีบดําเนินการยื่นขอใบอนุญาตทํางาน ผ่านระบบออนไลน์ และติดต่อทําบัตรประจําตัวคนซึ่งไม่มีสัญชาติไทย (บัตรสีชมพู) ภายในวันที่ 30 พฤศจิกายน 2563 ซึ่งใบอนุญาตทํางานจะสามารถใช้ได้ถึง วันที่ 31 มีนาคม 2565
“ นายจ้าง/สถานประกอบการ ที่จ้างคนต่างด้าวที่ต้องดําเนินการตามมติครม.ดังกล่าว และได้รับการอนุมัติคําขออนุญาตทํางาน (ตท.2) ในระบบออนไลน์ e-workpermit.doe.go.th เรียบร้อยแล้ว สามารถนัดคิวเพื่อทําบัตรประจําตัวคนซึ่งไม่มีสัญชาติไทย (บัตรสีชมพู) ได้ที่สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1-10 ตามที่ตั้งของสถานประกอบการ เพื่อเข้าไปทําบัตรประจําตัวคนซึ่งไม่มีสัญชาติไทย (บัตรสีชมพู) ณ สํานักเขต สําหรับคนต่างด้าวที่ทํางานในกรุงเทพมหานคร หรือศูนย์บริหารการทะเบียนภาคจังหวัดสาขา หรือตามที่กรมการปกครองกําหนด สําหรับคนต่างด้าวที่ทํางานในจังหวัดอื่น พร้อมย้ําว่า หากพ้นกําหนด คนต่างด้าวจะไม่สามารถอยู่และทํางานต่อไปได้ หากเจ้าหน้าที่ตรวจพบคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 5,000 – 50,000 บาท และเมื่อชําระค่าปรับแล้ว คนต่างด้าวจะถูกผลักดันส่งกลับออกไปนอกราชอาณาจักร ขณะเดียวกันนายจ้างที่จ้างคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 10,000-100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี ” อธิบดีกรมการจัดหางาน กล่าวเพิ่มเติม
ทั้งนี้ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่ไลน์ @Service_Workpermit หรือที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-​'วราวุธ'​ รมว.ทส.​ ลุยต่อเปิดจุดชมวิว​ "เกาะห้อง​ 360​ องศา​ หนึ่งเดียวในอันดามัน" พร้อมย้ำ ด้านความปลอดภัย​ ให้นักท่องเที่ยวปฏิบัติตามกฎ และรักษาสิ่งแวดล้อม​
วันพฤหัสบดีที่ 5 พฤศจิกายน 2563
​'วราวุธ'​ รมว.ทส.​ ลุยต่อเปิดจุดชมวิว​ "เกาะห้อง​ 360​ องศา​ หนึ่งเดียวในอันดามัน" พร้อมย้ํา ด้านความปลอดภัย​ ให้นักท่องเที่ยวปฏิบัติตามกฎ และรักษาสิ่งแวดล้อม​
​'วราวุธ'​ รมว.ทส.​ ลุยต่อเปิดจุดชมวิว​ "เกาะห้อง​ 360​ องศา​ หนึ่งเดียวในอันดามัน" พร้อมย้ํา ด้านความปลอดภัย​ ให้นักท่องเที่ยวปฏิบัติตามกฎ และรักษาสิ่งแวดล้อม​
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ เป็นประธานในพิธีเปิดป้าย​" จุดชมวิว​ 360​ องศา​ หนึ่งเดียวในอันดามัน" ตรวจเยี่ยมศูนย์บริการนักท่องเที่ยวเกาะห้อง​ ศึกษาเส้นทางธรรมชาติ​ และขึ้นสํารวจจุดชมวิว​ 360​ องศา พร้อมพบปะพูดคุยและแจกถุงผ้าให้กับนักท่องเที่ยว​บนเกาะฯ​ นอกจากนี้ได้ชมการสาธิตการทํา​ CPR ช่วยเหลือผู้ประสบภัยจากเจ้าหน้าที่อุทยานฯ​ และปลูกต้นจิกทะเลบริเวณทางขึ้นจุดชมวิว​ฯ โดยมี​ นายจุตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหาร​ฯ หัวหน้าหน่วยงานในสังกัด​ ผู้ว่าราชการจังหวัดกระบี่​ เจ้าหน้าที่กรมอุทยานแห่งชาติ​ สัตว์ป่า​ และพันธุ์พืช​ เข้าร่วมงาน​ฯ​ เมื่อวันที่ 1​ พ.ย.​ 63 เวลา 10.30 น.ณ​ เกาะห้อง​ อุทยานแห่งชาติธารโบกขรณี
รมว.ทส.​ กล่าวว่่า​ อุทยานแห่งชาติธารโบกขรณีถือเป็นเพชรเม็ดงาม​ เป็นแหล่งท่องเที่ยวที่สําคัญของจังหวัดกระบี่และประเทศไทย​ ขอขอบคุณ​ท่านผู้ว่าราชการจังหวัด​ฯ และเจ้าหน้าที่กรมอุทยานแห่งชาติ​ สัตว์ป่า​ และพันธุ์พืช​ ที่ได้สร้างจุดชมวิวที่สวยงามให้นักท่องเที่ยวได้มาสัมผัสชื่นชม​ธรรมชาติที่ความสวยงามของสถานที่แห่งนี้​ รวมทั้งได้รณรงค์การลดใช้ถุงพลาสติก​ การรักษาความสะอาด​ อํานวยความสะดวก​ ดูแลความปลอดภัยให้นักท่องเที่ยว​ รมว.ทส.​ กล่าวต่อไปว่า​ ขอฝากท่านผู้ว่าราชการฯ​ และกรมอุทยาน​ฯ​ ในการดูแลด้านความปลอดภัยของนักท่องเที่ยว​ เพราะคือสิ่งสําคัญ โดยเฉพาะการทํา​ CPR​ เพื่อช่วยเหลือผู้ประสบภัย​ ขอให้เจ้าหน้าที่มีความพร้อม​ช่วยเหลือนักท่องเที่ยวได้ทันต่อสถานการณ์​ นอกจากนี้​ ขอให้เน้นย้ําให้นักท่องเที่ยวปฏิบัติตามกฎ​ ช่วยกันรักษาความสะอาด​ ไม่นําขยะเข้ามาทิ้งในอุทยานฯ​ และขอเป็นกําลังใจให้เจ้าหน้าที่ทุกคนด้วย​
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงยุติธรรม ครั้งที่ ๓๗/๒๕๖๓
วันพฤหัสบดีที่ 5 พฤศจิกายน 2563
รมว.ยุติธรรม ประชุมผู้บริหารกระทรวงยุติธรรม ครั้งที่ ๓๗/๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๓๗/๒๕๖๓
ในวันพุธที่ ๔ พฤศจิกายน ๒๕๖๓ เวลา ๑๐.๐๐ น. ณ ห้องประชุมนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๓๗/๒๕๖๓ ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๓๗/๒๕๖๓ โดยมี ว่าที่ ร.ต.ธนกฤต จิตรอารีย์​รัตน์​ เลขานุการ รัฐมนตรีว่าการกระทรวงยุติธรรม นายธนวัชร นิติกาญจนา ที่ปรึกษา รัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และผู้บริหารกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าการดําเนินงานของศูนย์เฉพาะกิจเฝ้าระวังความปลอดภัยของประชาชน (JSOC) ความคืบหน้าแนวทางการจัดตั้งบริษัท หรือ ธุรกิจเพื่อสังคม (Social Enterprise) หรือองค์การมหาชน เพื่อเพิ่มช่องทางในการจําหน่ายผลิตภัณฑ์ของผู้ต้องขัง และการเก็บข้อมูลประวัติอาชญากรเชิงลึกให้เป็นระบบ
ทั้งนี้ รัฐมนตรีว่าการกระทรวงยุติธรรม ได้กําชับเรื่อง การบริหารจัดการของศูนย์ JSOC ว่าต้องทําให้สังคมเห็นว่าการทํางานของศูนย์ฯ มีประสิทธิภาพ สามารถสร้างความปลอดภัยให้เกิดขึ้นในสังคมจากผู้ต้องขังคดีร้ายแรงที่พ้นโทษ รวมทั้งมีบูรณาการประสานงานกับหน่วยงานต่าง ๆ ในการช่วยติดตามผู้ต้องขังที่พ้นโทษ เพื่อให้งานมีประสิทธิภาพมากที่สุด
รัฐบาลไทย-ข่าวทำเนียบรัฐบาล-ปลัดฯ กอบชัย เปิดสัมมนา "เครื่องมือยกระดับหน่วยงานภาครัฐสู่ระบบราชการ 4.0 " เพิ่มประสิทธิภาพการทำงานด้วยเทคโนโลยีสมัยใหม่ ตามนโยบายตลาดและนวัตกรรมนำอุตสาหกรรมไทย
วันพฤหัสบดีที่ 5 พฤศจิกายน 2563
ปลัดฯ กอบชัย เปิดสัมมนา "เครื่องมือยกระดับหน่วยงานภาครัฐสู่ระบบราชการ 4.0 " เพิ่มประสิทธิภาพการทํางานด้วยเทคโนโลยีสมัยใหม่ ตามนโยบายตลาดและนวัตกรรมนําอุตสาหกรรมไทย
นายกอบชัย สังสิทธิสวัสดิ์ ปลัดกระทรวงอุตสาหกกรม เป็นประธานเปิดการสัมมนาเชิงปฏิบัติการ เรื่อง เครื่องมือยกระดับหน่วยงานภาครัฐสู่ระบบราชการ 4.0 สํานักงานปลัดกระทรวงอุตสาหกรรม
วันนี้ (5 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกกรม เป็นประธานเปิดการสัมมนาเชิงปฏิบัติการ เรื่อง เครื่องมือยกระดับหน่วยงานภาครัฐสู่ระบบราชการ 4.0 สํานักงานปลัดกระทรวงอุตสาหกรรม ซึ่งจัดขึ้นระหว่างวันที่ 4-6 พฤศจิกายน 2563 ณ โรงแรมโกลเด้นทิวลิป พระราม 9 โดยมีวัถตุประสงค์เพื่อให้ผู้บริการ คณะทํางานพัฒนาระบบราชการ 4.0 (PMQA 4.0) และบุคลากรของสํานักงานปลัดกระทรวงอุตสาหกรรม มีความรู้ ความเข้าใจในหลักการและแนวคิดของการดําเนินการพัฒนาคุณภาพการบริหารจัดการภาครัฐ ตามเกณฑ์การประเมินสถานะของหน่วยงานภาครัฐในการเป็นระบบราชการ 4.0 เพื่อจัดทําแผนพัฒนาระบบการบริหารจัดการ ให้มีความพร้อมในการรับการประเมินรางวัลเลิศรัฐ สาขาคุณภาพการบริหารจัดการภาครัฐ
ปลัดกระทรวงอุตสาหกรรม กล่าวว่า สํานักงานปลัดกระทรวงอุตสาหกรรม มีนโยบายที่จะขับเคลื่อนองค์กรไปสู่ระบบราชการ 4.0 โดยร่วมทํางานกับเครือข่ายทั้งภาครัฐและภาคเอกชน โดยมีสํานักงานอุตสาหกรรมจังหวัดทั่วประเทศเป็นจุดเชื่อมโยงและบูรณาการการทํางาน ซึ่งจะใช้การทํางานภายใต้แนวคิด Smart Office & Smart Service ที่เน้นการทํางานและให้บริการที่เป็นไปตามมาตรฐานด้วยการนํานวัตกรรมและเทคโนโลยีสมัยใหม่มาช่วยเพิ่มประสิทธิภาพการทํางานและการบริการ รวมถึงมีการกําหนดนโยบายการส่งเสริมและพัฒนาภาคอุตสาหกรรมด้วย “ตลาดและนวัตกรรมนําอุตสาหกรรมไทย” ที่มุ่งเน้นการส่งเสริมและพัฒนา SME และวิสาหกิจชุมชนด้วยงานวิจัย นวัตกรรม และดิจิทัล รวมถึงการสร้างและพัฒนาให้หน่วยงานในสังกัดเป็นองค์กรขับเคลื่อนนวัตกรรม Innovation Driven Enterprises (IDE) จึงมีความจําเป็นที่ต้องปรับเปลี่ยนสู่องค์การดิจิทัล (Digital Transformation) เพื่อลดขั้นตอนและระยะเวลาการปฏิบัติงานและการให้บริการ รวมถึงปรับเปลี่ยนกระบวนงานให้เป็นดิจิทัลมากขึ้น #ตลาดและนวัตกรรมนําอุตสาหกรรมไทย
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนการปฏิรูปการพัฒนามาตรการต่อผู้กระทำผิดอาญาแทนการควบคุมตัวโดยการมีส่วนร่วมขององค์กรสหวิชาชีพและชุมชน
วันพฤหัสบดีที่ 5 พฤศจิกายน 2563
กระทรวงยุติธรรม ขับเคลื่อนการปฏิรูปการพัฒนามาตรการต่อผู้กระทําผิดอาญาแทนการควบคุมตัวโดยการมีส่วนร่วมขององค์กรสหวิชาชีพและชุมชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน ครั้งทื่ ๓/๒๕๖๓
ในวันอังคารที่ ๓ พฤศจิกายน ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน ครั้งทื่ ๓/๒๕๖๓ โดยมีคณะอนุกรรมการฯ และเจ้าหน้าที่ที่เกี่ยวข้อง เข้าร่วมประชุมฯ เพื่อพิจารณาร่างพระราชบัญญัติแก้ไขเพิ่มเติมประมวลกฎหมายอาญา (ฉบับที่ ..) พ.ศ. .... (การกําหนดมาตรการแทนการจําคุก) โดยมีการแก้ไขเพิ่มเติม 5 มาตรา ทั้งนี้ ที่ประชุมมีมติเห็นชอบในหลักการของร่างพระราชบัญญัติแก้ไขเพิ่มเติมประมวลกฎหมายอาญาฯ ตามที่ฝ่ายเลขานุการการประชุมเสนอ พร้อมทั้งให้เสนอร่างพระราชบัญญัติแก้ไขเพิ่มเติมประมวลกฎหมายอาญาฯ ต่อที่ประชุม กพยช. ครั้งที่ ๒/๒๕๖๓ และเห็นควรให้คณะอนุกรรมการฯ ยุติภารกิจในการปฏิบัติหน้าที่ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ เปิดงานการจัดการที่อยู่อาศัยและที่ดินทำกินฯ ย้ำ​ การบูรณาการทุกภาคส่วนเพื่อแก้ไขปัญหาอย่างยั่งยืน
วันพฤหัสบดีที่ 5 พฤศจิกายน 2563
รมว.ทส.​ 'วราวุธ'​ เปิดงานการจัดการที่อยู่อาศัยและที่ดินทํากินฯ ย้ํา​ การบูรณาการทุกภาคส่วนเพื่อแก้ไขปัญหาอย่างยั่งยืน
รมว.ทส.​ 'วราวุธ'​ เปิดงานการจัดการที่อยู่อาศัยและที่ดินทํากินฯ ย้ํา​ การบูรณาการทุกภาคส่วนเพื่อแก้ไขปัญหาอย่างยั่งยืน
นายวราวุธศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อม​(รมว.ทส.)​เป็นประธานเปิดงาน​ "การจัดการที่อยู่อาศัยและที่ดินทํากินเพื่อคนทุกคน" ​พร้อมด้วย​นายจตุพร​บุรุษพัฒน์​ปลัดกระทรวงทรัพยากรธรรมชาติและสิ่งแวดล้อมซึ่งจัดขึ้นโดยเครือข่ายขบวนองค์กรชุมชน​และเครือข่ายภาคประชาชนจัดงานวันที่อยู่อาศัยโลก(ภาคเหนือ)โดยมีนายบัณฑูรล่ําซําประธานกรรมการภาคเอกชนโครงการรักษ์ป่าน่านนางธารทิพย์ศิรินุพงศ์ผู้แทนบริษัทไทยเบฟเวอเรจจํากัด(มหาชน)ผู้แทนภาคประชาสังคมและผู้แทนขบวนองค์กรชุมชนจาก17จังหวัดภาคเหนือ​ร่วมงาน​ เมื่อวันที่ 30ตุลาคม2563 ณ​บริเวณข่วงน่าน​จังหวัดน่าน
โอกาสนี้​รมว.ทส.​ได้รับฟังประกาศเจตนารมณ์พร้อมทั้งรับมอบข้อเสนอจากผู้แทนขบวนการองค์กรชุมชนจาก17จังหวัดภาคเหนือ​ซึ่งได้ยื่นข้อเสนอเพื่อให้หน่วยงานภาครัฐที่เกี่ยวข้องให้การสนับสนุนให้ชุมชนได้รับสิทธิการแก้ไขปัญหาที่ดินที่อยู่อาศัยอย่างจริงจังและให้หน่วยงานระดับจังหวัดบรรจุแผนการพัฒนาที่ดินที่อยู่อาศัยและการจัดการที่ดินเป็นแผนยุทธศาสตร์จังหวัด
รมว.ทส.​ยังได้กล่าวเน้นย้ํา​ให้ทุกภาคส่วนบูรณาการ​ร่วมมือกันในการแก้ไขปัญหา​ที่ดิน​ที่อยู่อาศัย​โดยต้องมีการอนุรักษ์รวมถึงการใช้ประโยชน์จากทรัพยากรธรรมชาติอย่างรู้คุณค่าซึ่งจะเป็นการแก้ไขปัญหาได้อย่างยั่งยืน
หลังจากนั้นได้เดินทางไปโรงแรมน่านบูติครีสอร์ทเพื่อรับฟังรายงานสรุปผลการประชุมติดตามความก้าวหน้าโครงการน่านแซนบ๊อกซ์(Nan sandbox )
รัฐบาลไทย-ข่าวทำเนียบรัฐบาล-ปลัดกอบชัยฯ และคณะลงพื้นที่ระยอง เยี่ยมชมโรงงานอินโดรามา ผู้ผลิตเม็ดพลาสติก PET จากการรีไซเคิลขวดพลาสติกตามหลักเศรษฐกิจหมุนเวียน
วันพฤหัสบดีที่ 5 พฤศจิกายน 2563
ปลัดกอบชัยฯ และคณะลงพื้นที่ระยอง เยี่ยมชมโรงงานอินโดรามา ผู้ผลิตเม็ดพลาสติก PET จากการรีไซเคิลขวดพลาสติกตามหลักเศรษฐกิจหมุนเวียน
นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะลงพื้นที่เยี่ยมชมโรงงานบริษัท อินโดรามา โพลีเอสเตอร์ อินดัสตรี้ส์ จํากัด (มหาชน)
วันนี้ (4 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะลงพื้นที่เยี่ยมชมโรงงานบริษัท อินโดรามา โพลีเอสเตอร์ อินดัสตรี้ส์ จํากัด (มหาชน) นิคมอุตสาหกรรมมาบตาพุด จังหวัดระยอง โดยได้เยี่ยมชมการดําเนินการ ขั้นตอนกระบวนการผลิตผลิตภัณฑ์เส้นใยสังเคราะห์โพลีเอสเตอร์ เม็ดพลาสติก PET และรีไซเคิลขวดพลาสติก PET และความพร้อมในการประกอบธุรกิจของบริษัทฯ ในการนําไปพัฒนาและปรับใช้ในการดําเนินโครงการต่างๆ ของอุตสาหกรรมไทย
โดย บริษัทฯ ได้ดําเนินการตามแนวทางเศรษฐกิจหมุนเวียน (Circular Economy) คือ 1) การรีไซเคิล โดยการใช้เทคโนโลยีใหม่เพื่อแก้ปัญหาขยะพลาสติก 2) การจัดเก็บ มีการคัดแยกแยกขยะพลาสติก การรีไซเคิลพลาสติก การให้ความรู้แก่นักเรียน นักศึกษาหรือการร่วมมือกับภาคส่วนต่างๆ 3) การบริโภค โดยการผลักดันการปรับแก้กฎหมายและข้อบังคับ 4) การจัดจําหน่าย คือ การจัดทําบัญชีการปล่อยก๊าซเรือนกระจก 5) การผลิต วัตถุดิบทางเลือก และประสิทธิภาพเชิงนิเวศในการดําเนินงาน และ 6) การออกแบบนวัตกรรมและการดูแลรับผิดชอบผลิตภัณฑ์ โดยการจัดการของเสียด้วยการนําวัตถุดิบที่ ซึ่งบริษัทฯ ได้นําพลาสติก PET ที่ผ่านการผลิตและบริโภคแล้วเข้าสู่กระบวนการผลิตใหม่ หรือนํามาใช้ซ้ํา ซึ่งตั้งอยู่บนหลักการการรักษาและเพิ่มการใช้ทรัพยากรอย่างมีประสิทธิภาพให้เกิดประโยชน์สูงสุด และการลดผลกระทบด้านสิ่งแวดล้อมให้น้อยที่สุด นอกจากนั้นในกระบวนการรีไซเคิล ยังประหยัดพลังงาน ทรัพยากรน้ํา และลดการปล่อยก๊าซที่ก่อให้เกิดการเปลี่ยนแปลงสภาพภูมิอากาศโลก
โรงงานบริษัท อินโดรามา โพลีเอสเตอร์ อินดัสตรี้ส์ จํากัด (มหาชน) เป็นบริษัทในเครือของ บริษัท อินโดรามา เวนเจอร์ส จํากัด (มหาชน) หรือ ไอวีแอล เป็นหนึ่งในบริษัทปิโตรเคมีชั้นนําระดับโลก มีโรงงานผลิตครอบคลุมภูมิภาคหลักทั่วโลก ได้แก่ แอฟริกา เอเชีย ยุโรปและอเมริกา โดยมีกลุ่มธุรกิจหลัก ประกอบด้วย ธุรกิจ Integrated PET ธุรกิจโอเลฟินส์ ธุรกิจเส้นใย ธุรกิจบรรจุภัณฑ์และธุรกิจเคมีภัณฑ์ชนิดพิเศษ ผลิตภัณฑ์ของไอวีแอลรองรับลูกค้าในกลุ่มอุตสาหกรรมสินค้าอุปโภคบริโภค อาหารและเครื่องดื่ม ผลิตภัณฑ์เพื่อสุขอนามัย ผลิตภัณฑ์เพื่อการดูแลส่วนบุคคล และอุตสาหกรรมยานยนต์ อาทิ ผลิตภัณฑ์ยางในรถยนต์และผลิตภัณฑ์ด้านความปลอดภัย มียอดขายกว่า 11.4 พันล้านเหรียญสหรัฐ มีสํานักงานใหญ่ตั้งอยู่ที่กรุงเทพฯ และมีโรงงานทั่วโลก นอกจากนี้ในแต่ละปีอินโดรามา เวนเจอร์ส จะผลิตผลิตภัณฑ์รีไซเคิลจากขวดพลาสติก PET มากถึง 140,000 ตันต่อปี
#เศรษฐกิจหมุนเวียน #BCG #กระทรวงอุตสาหกรรม #prindustry
รัฐบาลไทย-ข่าวทำเนียบรัฐบาล-จุรินทร์ลุยต่อเนื่อง ช่วยลดค่าครองชีพประชาชนกับ พาณิชย์ลดราคา ! ช่วยประชาชน Lot 7 ลดจริงสูงสุด 70%
วันพฤหัสบดีที่ 5 พฤศจิกายน 2563
จุรินทร์ลุยต่อเนื่อง ช่วยลดค่าครองชีพประชาชนกับ พาณิชย์ลดราคา ! ช่วยประชาชน Lot 7 ลดจริงสูงสุด 70%
กระทรวงพาณิชย์ โดยกรมการค้าภายใน จัดกิจกรรมลดราคาสินค้าต่อเนื่อง เพื่อบรรเทาภาระค่าครองชีพประชาชน ภายใต้โครงการ “พาณิชย์ลดราคา ! ช่วยประชาชน Lot 7” ร่วมมือผู้ผลิต ผู้จําหน่ายสินค้าอุปโภคบริโภค ห้างสรรพสินค้า ห้างค้าส่งค้าปลีก ห้างท้องถิ่น ทั่วประเทศ ล
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เปิดเผยว่า เนื่องจากสถานการณ์เศรษฐกิจชะลอตัว ส่งผลมาจากการแพร่ระบาดของโรคติดเชื้อไวรัสโคโรนา (โควิด-19) ทําให้ประชาชนยังได้รับผลกระทบจากสถานการณ์ดังกล่าว กระทรวงพาณิชย์ จึงดําเนินการช่วยเหลือ
การลดค่าครองชีพประชาชนกับโครงการ “พาณิชย์ลดราคา ! ช่วยประชาชน” ซึ่งที่ผ่านมาได้ดําเนินโครงการ “พาณิชย์ลดราคา ! ช่วยประชาชน” Lot 1-6 มาแล้ว โดยใน Lot 1 ลดราคาสินค้า 72 รายการ ลดสูงสุด 58% Lot 2 ลดราคาสินค้า 3,025 รายการ ลดสูงสุด 68% Lot 3 ห้างท้องถิ่น ลดราคาสินค้า 4,845 รายการ ลดสูงสุดถึง 68% Lot 4 ลงลึกระดับอําเภอ 878 อําเภอทั่วประเทศ ลดราคาสินค้าร่วม 7,158 รายการ ลดสูงสุด 68% Lot 5 Back To School นําสินค้าที่เกี่ยวข้องกับชุดนักเรียน อุปกรณ์การเรียน สื่อการเรียนการสอน ทั้งหมด 1,605 รายการ ลดสูงสุดถึง 80% ส่วน Lot 6 “ซื้อง่าย ถูกใจ ใกล้บ้าน” ลดราคาผ่านร้านค้าส่งค้าปลีก ร้านกองทุนหมู่บ้าน ร้านชุมชน นําสินค้ากว่า 400 รายการ ลดสูงสุด 50% และได้รับผลการตอบรับที่ดีจากประชาชนเป็นจํานวนมาก
ดังนั้น เพื่อเป็นการช่วยเหลือประชาชนอย่างต่อเนื่อง กระทรวงพาณิชย์ โดยกรมการค้าภายใน จึงดําเนินโครงการต่อเนื่องภายใต้กิจกรรม พาณิชย์ลดราคา ! ช่วยประชาชน Lot 7 ทั้งนี้ได้ร่วมมือกับผู้ผลิต-ผู้จําหน่ายสินค้าอุปโภคบริโภค ห้างสรรพสินค้า ห้างค้าส่งค้าปลีกรายใหญ่ที่มีสาขาอยู่ทั่วประเทศและห้างท้องถิ่นทุกภาคทั่วประเทศไทย รวม 104 ราย โดยมีสินค้าเข้าร่วมรายการลดราคาทั้งหมด 6 กลุ่มสินค้า ประกอบด้วย 1.อาหารและเครื่องดื่ม 2.อาหารปรุงสําเร็จแช่แข็ง 3.ซอสปรุงรส 4.ของใช้ประจําวัน 5.ผลิตภัณฑ์ชําระร่างกาย 6.ผลิตภัณฑ์ซัก-ล้าง มีสินค้าลดราคาเพิ่มขึ้นเป็น 13,790 รายการ ลดสูงสุด 70% อาทิ ผงซักฟอก สบู่อาบน้ําชนิดเหลว เจลล้างมือ การดําเนินโครงการดังกล่าวจัดขึ้นระหว่างวันที่ 1-30 พฤศจิกายน 2563 คาดว่าจะสามารถช่วยลดภาระค่าครองชีพให้กับประชาชนทั่วทั้งประเทศคิดเป็นมูลค่ากว่า 500 ล้านบาท ตลอดโครงการ
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมรับเรื่องรามร้องทุกข์ กรณีมารดาถูกบุตรชายทำร้ายร่างกายได้รับบาดเจ็บสาหัส และกรณีพ่อค้าแม่ค้าลอตเตอรี่ถูกพ่อค้าคนกลางโก
วันพฤหัสบดีที่ 5 พฤศจิกายน 2563
เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมรับเรื่องรามร้องทุกข์ กรณีมารดาถูกบุตรชายทําร้ายร่างกายได้รับบาดเจ็บสาหัส และกรณีพ่อค้าแม่ค้าลอตเตอรี่ถูกพ่อค้าคนกลางโก
เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมรับเรื่องรามร้องทุกข์ กรณีมารดาถูกบุตรชายทําร้ายร่างกายได้รับบาดเจ็บสาหัส และกรณีพ่อค้าแม่ค้าลอตเตอรี่ถูกพ่อค้าคนกลางโกงค่าลอตเตอรี่กว่า ๔๐๐ ล้านบาท
ในวันอังคารที่ ๒ พฤศจิกายน ๒๕๖๓ เวลา ๑๓.๓๐ น. ณ บริเวณหน้าศูนย์ยุติธรรมสร้างสุข กระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องขอความเป็นธรรมจากนางปิยะดา ธํารงลาภ ผู้เป็นมารดา กรณี ถูกนายพศวีร์ ธํารงลาภ บุตรชายวัย ๓๕ ปี อดีตนักกีฬายูโเยาวชนทีมชาติไทย เกิดอาการคลุ้มคลั่งจากการเสพยาเสพติด และทําร้ายร่างกายได้รับบาดเจ็บสาหัส ทั้งนี้กระทรวงยุติธรรม จะตรวจสอบรายละเอียด ข้อเท็จจริง และจะดําเนินการในส่วนที่เกี่ยวข้อง เพื่อให้ผู้เสียหายได้เข้าสู่กระบวนการคุ้มครองพยาน และได้รับการเยียวยาตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ ต่อไป จากนั้น เลขานุการรัฐมนตรีว่าการกระทรวงยุติธรรม พร้อมด้วย พันตํารวจเอก อัครพล บุณโยปัษฎัมภ์ รองอธิบดีกรมสอบสวนคดีพิเศษ รับเรื่องร้องขอความเป็นธรรมจากตัวแทนกลุ่มผู้เสียหายที่เป็นพ่อค้าแม่ค้าขายลอตเตอรี่ ซึ่งถูกพ่อคนกลางโกงเงินค่าลอตเตอรี่ จากข้อมูลเบื้องต้นพบเป็นกลุ่มผู้เสียหายจากจังหวัดสุรินทร์ กว่า ๑๐๐ คน และจังหวัดอื่น ๆ ซึ่งขณะนี้กําลังทะยอยเข้าแจ้งความ โดยมูลค่าความเสียหายกว่า ๔๐๐ ล้านบาท โดยกระทรวงยุติธรรมจะดําเนินการประสานงานกับหน่วยงานที่เกี่ยวข้องเพื่อให้ความช่วยเหลือต่อไป ทั้งนี้ หากประชาชนที่ไม่ได้รับความเป็นธรรม สามารถร้องเรียน ร้องทุกข์ ขอรับความช่วยเหลือได้ที่ศูนย์ยุติธรรมสร้างสุข กระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ แขวงทุ่งสองห้อง เขตหลักสี่กรุงเทพฯ ๑๐๒๑๐ โทรสายด่วนยุติธรรม ๑๑๑๑ กด ๗๗ หรือโทรศัพท์ ๐๒ ๑๔๑ ๕๑๐๐
รัฐบาลไทย-ข่าวทำเนียบรัฐบาล-​'วราวุธ'​ รมว.ทส.​ ลงพื้นที่ติดตามโครงการสถาปนา “น้ำพางโมเดล” เปลี่ยนภูเขาหัวโล้นเป็นระบบเกษตรเชิงนิเวศ
วันพฤหัสบดีที่ 5 พฤศจิกายน 2563
​'วราวุธ'​ รมว.ทส.​ ลงพื้นที่ติดตามโครงการสถาปนา “น้ําพางโมเดล” เปลี่ยนภูเขาหัวโล้นเป็นระบบเกษตรเชิงนิเวศ
​'วราวุธ'​ รมว.ทส.​ ลงพื้นที่ติดตามโครงการสถาปนา “น้ําพางโมเดล” เปลี่ยนภูเขาหัวโล้นเป็นระบบเกษตรเชิงนิเวศ
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ เป็นประธานเปิดงานโครงการสถาปนา “น้ําพางโมเดล” เปลี่ยนภูเขาหัวโล้นเป็นระบบเกษตรเชิงนิเวศ​ โดยมี​ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้ว่าราชการจังหวัดน่าน ผู้บริหารกระทรวงทรัพยากรธรรมชาติและสิ่งแวดล้อม หน่วยงานราชการที่เกี่ยวข้อง​ ภาคเอกชน​ วิสาหกิจชุมชน​ และองค์กรภาคีเครือข่ายในจังหวัดน่าน​ เข้าร่วมงาน​ เมื่อวันที่ 31 ตุลาคม 2563​ณ​ องค์การบริหารส่วนตําบลน้ําพาง​ พื้นที่แปลงต้นแบบน้ําพางโมเดล และโรงเรียนบ้านน้ําพาง​ อําเภอแม่จริม​ จังหวัดน่าน
รมว.ทส.​ ได้รับฟังบรรยายสรุปความก้าวหน้าการดําเนินงานและลงพื้นที่พบปะประชาชน​ โดยได้กล่าวขอบคุณประชาชนในพื้นที่ หน่วยงานภาครัฐ ภาคเอกชน องค์กรต่างที่ได้ร่วมกันขับเคลื่อนโครงการน้ําพางโมเดล ที่จะนําไปสู่ต้นแบบการจัดการที่ดินและทรัพยากรธรรมชาติโดยชุมชนท้องถิ่นในระดับชาติ พร้อมทั้ง​ ขอความร่วมมือทุกภาคส่วนในการควบคุมไฟป่าเพราะป่าไม้เปรียบเสมือนปอดของเราสําหรับข้อเสนอขบวนการองค์กรชุมชนจาก 17 จังหวัดภาคเหนือซึ่งตนจะนําไปเสนอให้นายกรัฐมนตรีได้รับทราบ
โอกาสนี้ รมว.ทส.​ และคณะได้เยี่ยมชมแปลงเกษตรกรราษฎรที่ฟื้นฟูทรัพยากรธรรมชาติตามแนวทางน้ําพางโมเดล ร่วมปลูกต้นไม้เพิ่มพื้นที่สีเขียว​ และเป็นสักขีพยานการทําบันทึกข้อตกลงความร่วมมือการจัดการทรัพยากรป่าไม้และที่ดินอย่างยั่งยืนในตําบลน้ําพาง ซึ่งบันทึกข้อตกลงฉบับนี้จัดทําขึ้นเพื่อให้เกิดความร่วมมือในการขับเคลื่อนการจัดการทรัพยากรป่าไม้และที่ดินอย่างยั่งยืน ตามแนวทางน้ําพางโมเดล ระหว่างกรมป่าไม้ กรมอุทยานแห่งชาติ สัตว์ป่า และพันธุ์พืช ขบวนการประชาชนเพื่อสังคมที่เป็นธรรม (P-Move) มูลนิธิพัฒนาภาคเหนือ เครือเจริญโภคภัณฑ์ องค์การบริหารส่วนตําบลน้ําพาง และประชาชนในพื้นที่ตําบลน้ําพาง
รัฐบาลไทย-ข่าวทำเนียบรัฐบาล-'วราวุธ'​ รมว.ทส.​ ลุยวันหยุดติดตามสถานการณ์ด้านทรัพยากรธรรมชาติและสิ่งแวดล้อมพื้นที่ป่าในเมือง​
วันพฤหัสบดีที่ 5 พฤศจิกายน 2563
'วราวุธ'​ รมว.ทส.​ ลุยวันหยุดติดตามสถานการณ์ด้านทรัพยากรธรรมชาติและสิ่งแวดล้อมพื้นที่ป่าในเมือง​
'วราวุธ'​ รมว.ทส.​ ลุยวันหยุดติดตามสถานการณ์ด้านทรัพยากรธรรมชาติและสิ่งแวดล้อมพื้นที่ป่าในเมือง​ "มหัศจรรย์เขาขนาบน้ํา​ พื้นที่ชุ่มน้ําโลก" จังหวัดกระบี่
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ และผู้บริหารระดับสูง​ของกระทรวงฯ​ ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อมบริเวณป่าในเมือง​ (มหัศจรรย์เขาขนาบน้ํา​ พื้นที่ชุ่มน้ําโลก)​ จังหวัดกระบี่​ และตรวจเยี่ยมให้ขวัญกําลังใจเจ้าหน้าที่ พร้อมพบปะพูดคุยมอบถุงยังชีพ​ และถุงผ้าให้แก่ผู้แทนอาสาสมัครพิทักษ์ทะเล​ (อสทล.)​ จังหวัดกระบี่​และภูเก็ต​ รวมทั้งเจ้าหน้าที่ของกรมทรัพยากรทางทะเลและชายฝั่งที่ปฏิบัติงานในพื้นที่​ ​ โดยมี​ พ.ต.ท.ม.ล.กิติบดี ประวิตร ผู้ว่าราชการจังหวัดกระบี่​ อาสาสมัครพิทักษ์ทะเล​ เจ้าหน้าที่ที่เกี่ยวข้อง และประชาชนในพื้นที่ให้การต้อนรับ​ เมื่อวันที่ 1​ พ.ย.​ 63ณ​ สํานักงานทรัพยากรทางทะเลและชายฝั่งที่​ 10​ ศูนย์บริหารจัดการทรัพยากรป่าชายเลน​ จังหวัดกระบี่
รมว.ทส.​ กล่าวว่า​ ทรัพยากรทางทะเล​และชายฝั่ง​ และป่าชายเลยมีคุณค่ามากมาย​ทั้งทางเศรษฐกิจ​ และการป้องกันการกัดเซาะชายฝั่ง​ ตนขอขอบคุณและเป็นขวัญกําลังใจให้เจ้าหน้าอาสาสมัครพิทักษ์ทะเล​ เจ้าหน้าที่ผู้ปฏิบัติงาน​ และประชาชนในพื้นที่​ทุกคน​ ที่ได้ร่วมกันปฏิบัติงานด้วยความเข้มแข็ง​ ทุ่มเท​ ทําให้ทรัพยากรธรรมชาติและป่าชายเลนมีพื้นที่สมบูรณ์เพิ่มมากขึ้น​ รวมทั้ง​ ได้ฟื้นฟูทรัพยากรธรรมชาติและสิ่งแวดล้อมให้อุดมสมบูรณ์​เพื่อส่งต่อให้ลูกหลานในอนาคตต่อไป​ นอกจากนี้​ รมว.ทส.​ และ​ ปกท.ทส.​ ได้ปลูกต้นจิกทะเล​ เดินเท้าและล่องเรือศึกษาเส้นทางธรรมชาติ​ในโอกาสนี้ด้วย
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม รับเรื่องราวร้องทุกข์จากประชาชน กรณีชาวบ้านในพื้นที่จังหวัดบึงกาฬ ถูกบริษัทจำหน่ายรถจักรยานยนต์หลอกให้ดำเนินการในเอกสารซื้อขายแต่ไม่ได้รับรถจักร
วันพฤหัสบดีที่ 5 พฤศจิกายน 2563
ผู้ช่วยรัฐมนตรีประจํากระทรวงยุติธรรม รับเรื่องราวร้องทุกข์จากประชาชน กรณีชาวบ้านในพื้นที่จังหวัดบึงกาฬ ถูกบริษัทจําหน่ายรถจักรยานยนต์หลอกให้ดําเนินการในเอกสารซื้อขายแต่ไม่ได้รับรถจักร
ผู้ช่วยรัฐมนตรีประจํากระทรวงยุติธรรม รับเรื่องราวร้องทุกข์จากประชาชน กรณีชาวบ้านในพื้นที่จังหวัดบึงกาฬ ถูกบริษัทจําหน่ายรถจักรยานยนต์หลอกให้ดําเนินการในเอกสารซื้อขายแต่ไม่ได้รับรถจักรยานยนต์ตามที่ตกลงกันไว้ ซ้ํายังโดนฟ้องเรียกค่าเสียหาย
ในวันอังคารที่ ๓ พฤศจิกายน ๒๕๖๓ เวลา ๑๓.๓๐ น. ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม รับเรื่องร้องทุกข์ของประชาชนในพื้นที่จังหวัดบึงกาฬ จากนายนิพนธ์ คนขยัน (อดีตนายกองค์การบริหารส่วนจังหวัดบึงกาฬ) กรณียื่นหนังสือร้องทุกข์ขอความช่วยเหลือต่อรัฐมนตรีว่าการกระทรวงยุติธรรม โดยมี ผู้อํานวยการกองพิทักษ์สิทธิและเสรีภาพ พร้อมด้วยผู้แทนจากกรมสอบสวนคดีพิเศษ และผู้เกี่ยวข้อง เข้าร่วมฯ สืบเนื่องจากชาวบ้านในพื้นที่จังหวัดบึงกาฬ จํานวน ๑๑๑ ราย ถูกตัวแทนของบริษัท มิตซูเจียงหนองคาย จํากัด (สาขาบึงกาฬ) ซึ่งประกอบกิจการขายรถจักรยานยนต์ และเป็นตัวแทนจําหน่ายรถจักรยานยนต์ของบริษัทอยุธยา แคปปิตอล ออโต้ ลีส จํากัด (มหาชน) ได้ชักชวนและหลอกลวงชาวบ้านให้มาทํายอดขายให้กับบริษัท มิตซูเจียงฯ ซึ่งชาวบ้านหลงเชื่อและโดยได้ทําการลงชื่อในเอกสาร ซึ่งชาวบ้านไม่ทราบว่าเป็นเอกสารเกี่ยวกับสัญญาเช่าซื้อ ต่อมาตัวแทนบริษัทมิตซูเจียงฯ ได้มอบเงินจํานวน ๔,๐๐๐ - ๕,๐๐๐ บาท ให้กับชาวบ้าน โดยอ้างว่าเป็นค่าดําเนินการดังกล่าว นอกจากนี้ ยังให้ชาวบ้านถ่ายภาพกับรถจักรยานยนต์โดนเสมือนว่าเป็นการส่งมอบรถให้กับชาวบ้าน แต่หลังจากนั้นบริษัท อยุธยาฯ ได้ยื่นเรื่องฟ้องชาวบ้าน ๒๗ ราย เรื่องผิดสัญญาเช่าซื้อและเรียกค่าเสียหายจํานวน ๑๐๐,๐๐๐ - ๑๔๐,๐๐๐ บาท ทําให้ปัจจุบันชาวบ้านที่ถูกดําเนินคดีได้รับความเดือดร้อนเป็นอย่างมาก เบื้องต้นอาจมีผู้เสียหายมากกว่า ๕๐๐ ราย อีกทั้งเกรงว่าชาวบ้านที่เหลืออาจจะถูกดําเนินคดีในลักษณะเดียวกัน ผู้แทนชาวบ้านจึงขอให้กระทรวงยุติธรรมและหน่วยงานที่เกี่ยวข้องช่วยเหลือกรณีดังกล่าว
สําหรับการช่วยเหลือในครั้งนี้ ในส่วนของกรมคุ้มครองสิทธิและเสรีภาพ โดยกองพิทักษ์สิทฺธิและเสรีภาพ กลุ่มงานจัดการเรื่องราวร้องทุกข์ ได้ดําเนินการตรวจสอบข้อเท็จจริง เบื้องต้นมีชาวบ้านยื่นเรื่องต่อสํานักงานยุติธรรมจังหวัดเพื่อขอทนายความให้ความช่วยเหลือจํานวน ๓๖ ราย พิจารณาแล้วและยกคําขอจํานวน ๒๖ ราย อยู่ระหว่างรอพิจารณา ๑๐ ราย และจะมีแนวทางการให้ความช่วยเหลือเพิ่มเติม ดังนี้ ๑) มอบกรมคุ้มครองสิทธิฯ ประสานบริษัท มิตซูเจียงฯ เพื่อสอบถามข้อเท็จจริงดังกล่าว ๒) มอบกรมคุ้มครองสิทธิฯ ตรวจสอบจํานวนชาวบ้านที่ถูกดําเนินคดี ๓) มอบกรมสอบสวนคดีพิเศษ ตรวจสอบข้อมูลในเชิงลึกว่าเข้าหลักเกณฑ์เป็นคดีพิเศษหรือไม่ ๔) เนื่องจากมีชาวบ้านได้รับความเสียหายจํานวนมาก จึงให้กรมสอบสวนคดีพิเศษและกรมคุ้มครองสิทธิฯ ลงพื้นที่ตรวจสอบข้อเท็จจริงเพิ่มเติม ในวันที่ ๑๗ พฤศจิกายน ๒๕๖๓ และ ๕) มอบหมายให้ศูนย์ยุติธรรมสร้างสุข กระทรวงยุติธรรม รับเรื่องดังกล่าว เพื่อดําเนินการให้ความช่วยเหลือประชาชนให้ได้รับความเป็นธรรมต่อไป
รัฐบาลไทย-ข่าวทำเนียบรัฐบาล- นายกรัฐมนตรี และคณะรัฐมนตรีร่วมชมกิจกรรมงานมหกรรมผ้าไหม ๒๕๖๓ “ไหมไทยสู่เส้นทางโลก” ครั้งที่ ๑๐
วันจันทร์ที่ 23 พฤศจิกายน 2563
นายกรัฐมนตรี และคณะรัฐมนตรีร่วมชมกิจกรรมงานมหกรรมผ้าไหม ๒๕๖๓ “ไหมไทยสู่เส้นทางโลก” ครั้งที่ ๑๐
นายกรัฐมนตรี และคณะรัฐมนตรีร่วมชมกิจกรรมงานมหกรรมผ้าไหม ๒๕๖๓ “ไหมไทยสู่เส้นทางโลก” ครั้งที่ ๑๐
วันที่ ๒๓ พฤศจิกายน ๒๕๖๓ เวลา ๐๘.๓๐ น. ก่อนการประชุมคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม เข้าร่วมกิจกรรมรณรงค์ประชาสัมพันธ์งานมหกรรมผ้าไหม ๒๕๖๓ “ไหมไทยสู่เส้นทางโลก” ครั้งที่ ๑๐ โดยมี พลเอก ประยุทธ์ จันทร์โอชา นายกรัฐมนตรี และคณะรัฐมนตรี ร่วมชมกิจกรรม ณ ตึกสันติไมตรี ทําเนียบรัฐบาล ทั้งนี้ งานมหกรรมผ้าไหม ๒๕๖๓ “ไหมไทยสู่เส้นทางโลก” ครั้งที่ ๑๐ มูลนิธิช่วยเหลือนักท่องเที่ยว ร่วมกับ คณะเอกอัครราชทูตต่างประเทศประจําประเทศไทย คณะคู่สมรสเอกอัครราชทูตและสถานทูตต่างๆประจําประเทศไทย กระทรวงวัฒนธรรม กระทรวงเกษตรและสหกรณ์ กรมหม่อนไหม การท่องเที่ยวแห่งประเทศไทย หน่วยงานภาครัฐและเอกชน จัดกิจกรรมขึ้นเพื่อเทิดพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ซึ่งทรงส่งเสริมวัฒนธรรมการแต่งกายโดยใช้ผ้าไหมไทย รวมทั้งเพื่อประชาสัมพันธ์ผ้าไหมไทยผ่านเส้นทางการทูตไปยังทั่วโลก
รัฐบาลไทย-ข่าวทำเนียบรัฐบาล-ปลัด พม. เปิดโครงการรณรงค์ยุติความรุนแรงต่อเด็กและสตรี พร้อมเสริมสร้างระบบพัฒนาครอบครัวเข้มแข็ง
วันจันทร์ที่ 23 พฤศจิกายน 2563
ปลัด พม. เปิดโครงการรณรงค์ยุติความรุนแรงต่อเด็กและสตรี พร้อมเสริมสร้างระบบพัฒนาครอบครัวเข้มแข็ง
ปลัด พม. เปิดโครงการรณรงค์ยุติความรุนแรงต่อเด็กและสตรี พร้อมเสริมสร้างระบบพัฒนาครอบครัวเข้มแข็ง
วันนี้ (23 พ.ย. 63) เวลา 09.00 น. ที่ห้องปรินซ์บอลรูม 2-3 โรงแรมปรินซ์พาเลซ กรุงเทพมหานคร นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดโครงการรณรงค์ยุติความรุนแรงต่อเด็กและสตรี และสัมมนาวิชาการ เรื่อง “พลังเยาวชน “ยุติ” การกระทําความรุนแรงต่อเด็ก สตรี และครอบครัว” จัดโดยสมาคมบัณฑิตสตรีทางกฎหมายแห่งประเทศไทย ในพระบรมราชินูปถัมภ์
นางพัชรี กล่าวว่า ปัญหาความรุนแรงต่อเด็ก สตรี บุคคลในครอบครัว และความรุนแรงในสังคมทุกรูปแบบ เป็นปัญหาสําคัญที่ก่อให้เกิดความเสียหายต่อการพัฒนาสังคมและประเทศชาติ โดยข้อมูลจากระบบฐานข้อมูลความรุนแรงต่อเด็ก สตรี และความรุนแรงในครอบครัว www.violence.in.th ของกระทรวงการพัฒนาสังคมและความมั่นคงของมนุษย์ (พม.) ณ วันที่ 14 พ.ย. 63 พบว่า ในปี 2563 มีจํานวนเหตุการณ์ความรุนแรงในครอบครัว 1,097 เหตุการณ์ ผู้กระทําความรุนแรงในครอบครัวเป็นผู้ชาย 866 ราย ผู้กระทําความรุนแรงในครอบครัวเป็นผู้หญิง 158 ราย โดยมีผู้ถูกกระทําที่เป็นผู้ชาย 187 ราย และผู้ถูกกระทําความรุนแรงในครอบครัวเป็นผู้หญิง 847 ราย
นางพัชรี กล่าวต่อไปว่า กระทรวง พม. ได้ขับเคลื่อนนโยบาย แผนงาน และกลไกเพื่อการป้องกันและแก้ไขปัญหาความรุนแรงต่อเด็ก สตรี และบุคคลในครอบครัว โดยบูรณาการการทํางานร่วมกับทุกภาคีเครือข่าย เพื่อให้ครอบคลุมการดําเนินงานทั้งการป้องกัน ช่วยเหลือ และคุ้มครอง พร้อมทั้งเสริมสร้างระบบพัฒนาศักยภาพและความเข้มแข็งของครอบครัวและชุมชนร่วมกับหน่วยงานที่เกี่ยวข้อง ได้แก่ กระทรวงวัฒนธรรม กระทรวงศึกษาธิการ และองค์กรปกครองส่วนท้องถิ่น ภายใต้ประสานความร่วมมือจากบ้าน วัด โรงเรียน (บวร) นอกจากนี้ กระทรวง พม. ได้สนับสนุนศูนย์พัฒนาครอบครัวในชุมชน (ศพค.) ที่มีทุกจังหวัดทั่วประเทศ เป็นศูนย์ปฏิบัติการเพื่อป้องกันการกระทําความรุนแรงในครอบครัวระดับตําบล (ศปก.ต.) ซึ่งทํางานร่วมกับเครือข่ายสหวิชาชีพ และ อปท. ในพื้นที่ตําบล นอกจากนี้ ยังมีหลักสูตรกิจกรรมโรงเรียนครอบครัว (Family School) ในองค์กรระดับจังหวัด ผ่านทางศูนย์เรียนรู้การพัฒนาสตรีและครอบครัว 8 แห่ง และศูนย์พัฒนาครอบครัวในชุมชน
นางพัชรี กล่าวเพิ่มเติมว่า ขอขอบคุณสมาคมบัณฑิตสตรีทางกฎหมายแห่งประเทศไทยในพระบรมราชินูปถัมภ์ ซึ่งเป็นพลังหลักในการสร้างการรับรู้ให้ประชาชนและสังคมได้รับทราบ และตระหนักต่อประเด็นปัญหาความรุนแรงต่อเด็ก สตรี และบุคคลในครอบครัว และช่วยกระตุ้นให้ทุกภาคส่วนในสังคมเข้ามามีส่วนร่วมในการรณรงค์ สนับสนุน และจัดกิจกรรมด้านการป้องกันและแก้ไขปัญหาความรุนแรงต่างๆ พร้อมทั้งขอบคุณทุกภาคีเครือข่ายที่ได้มีส่วนร่วมรณรงค์ร่วมกันมาโดยตลอด ซึ่งจะเป็นพลังสําคัญในการป้องกันและแก้ไขปัญหาความรุนแรงต่อเด็ก สตรี และบุคคลในครอบครัวให้หมดไป เพื่อความมั่นคงที่ยั่งยืนของสังคมไทยต่อไปในอนาคต
รัฐบาลไทย-ข่าวทำเนียบรัฐบาล-รมว.พม. สร้างแรงบันดาลใจให้เยาวชนอาสาสมัครสร้างสุข ทำดีเพื่อสังคม ที่ จ.พิษณุโลก
วันจันทร์ที่ 23 พฤศจิกายน 2563
รมว.พม. สร้างแรงบันดาลใจให้เยาวชนอาสาสมัครสร้างสุข ทําดีเพื่อสังคม ที่ จ.พิษณุโลก
รมว.พม. สร้างแรงบันดาลใจให้เยาวชนอาสาสมัครสร้างสุข ทําดีเพื่อสังคม ที่ จ.พิษณุโลก
วันที่ 21 พ.ย. 63เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ วัดบ้านแถว อําเภอวังทอง เพื่อพบปะพูดคุยและสร้างแรงบันดาลใจให้กับกลุ่มเยาวชนจิตอาสา จํานวน 39 คน ที่เข้าร่วม "ค่ายเส้นทางสู่สุดยอดแกนนําอาสาสมัครสร้างสุข" ซึ่งเป็นเยาวชนที่กําลังศึกษาในระดับมัธยมศึกษาตอนปลาย และมหาวิทยาลัย ทั้งในจังหวัดพิษณุโลก และต่างจังหวัด อาทิ กรุงเทพมหานคร นนทบุรี ปทุมธานี ราชบุรี สุพรรณบุรีเพชรบูรณ์ และศรีสะเกษ โดยใช้กิจกรรมกระบวนการพัฒนาจิตและปัญญา เพื่อทําให้ได้รู้จักศักยภาพของตนเอง แล้วนําไปพัฒนาตนเอง สังคม และประเทศชาติต่อไป อีกทั้งการเป็นจิตอาสาร่วมกิจกรรมเพื่อสังคมและประโยชน์ส่วนรวม โดยไม่หวังผลตอบแทน
นายจุติกล่าวว่า กระทรวง พม. เป็นกระทรวงบุญที่มีภารกิจสําคัญในการพัฒนาทุนมนุษย์และพัฒนาสังคม โดยเราต้องพัฒนาคนก่อน ถ้าคนอยู่ดีมีสุขประเทศก็เข้มแข็ง ซึ่งการลงทุนที่คุ้มค่าที่สุด คือ การลงทุนในทุนมนุษย์ ได้แก่ เด็กและเยาวชนที่จะสามารถสร้างคุณค่าและสิ่งดีๆได้ทุกวัน ทั้งนี้ กระทรวง พม.ได้เตรียมความพร้อมให้กับเด็กและเยาวชน เพื่อรับความเปลี่ยนแปลงในอนาคต เป็นการสร้างภูมิคุ้มกันให้ตนเอง โดยเฉพาะในสถานการณ์โรคโควิด-19 และการสื่อสารยุคดิจิทัล
นายจุติกล่าวเพิ่มเติมว่า เด็กและเยาวชนจะเป็นเมล็ดพันธุ์ชั้นดีแก่สังคม ซึ่งการเข้าร่วมค่ายวันนี้จะเป็นจุดเริ่มต้นให้ทุกคนออกไปขยายการทําความดีให้สังคมต่อไป และตนขอเป็นกําลังใจให้ทุกคนคิดบวกและสู้ โดยไม่ย่อท้อ เพราะโลกมีทั้งด้านสว่างและมืด ทุกข์และสุข เหมือนเหรียญที่มีสองด้าน เพราะฉะนั้นในชั่วโมงที่มืดที่สุด ขอให้รู้ว่าอีกไม่นานเราก็จะเจอแสงสว่าง
รัฐบาลไทย-ข่าวทำเนียบรัฐบาล-พม. จับมือสมาคมบัณฑิตสตรีฯ ลงนามความร่วมมือด้านกฎหมาย แก้ไขปัญหาความรุนแรงในครอบครัวและสตรี
วันจันทร์ที่ 23 พฤศจิกายน 2563
พม. จับมือสมาคมบัณฑิตสตรีฯ ลงนามความร่วมมือด้านกฎหมาย แก้ไขปัญหาความรุนแรงในครอบครัวและสตรี
พม. จับมือสมาคมบัณฑิตสตรีฯ ลงนามความร่วมมือด้านกฎหมาย แก้ไขปัญหาความรุนแรงในครอบครัวและสตรี
วันนี้ (23 พ.ย. 63) เวลา 13.45 น. นายจุติ ไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานและสักขีพยานในพิธีลงนามบันทึกข้อตกลงความร่วมมือด้านกฎหมายในการแก้ไขปัญหาความรุนแรงในครอบครัวและสตรี ระหว่างกระทรวงการพัฒนาสังคมและความมั่นคงของมนุษย์ และสมาคมบัณฑิตสตรีทางกฎหมายแห่งประเทศไทยในพระบรมราชินูปถัมภ์ โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ และนางสุทธินี เมธีประภา นายกสมาคมบัณฑิตสตรีทางกฎหมายแห่งประเทศไทยในพระบรมราชินูปถัมภ์ เป็นผู้ลงนาม เพื่อร่วมกันขับเคลื่อนการดําเนินงานจากภาคีเครือข่ายทุกภาคส่วนของสังคม รวมทั้งการให้ความรู้ ความเข้าใจแก่หน่วยงานที่เกี่ยวข้องและประชาชนถึงสิทธิและหน้าที่ตามกฎหมายในการแก้ไขปัญหาความรุนแรงในครอบครัวและสตรี ณ ห้องปรินซ์บอลรูม 2-3 โรงแรมปรินซ์พาเลซ มหานาค กรุงเทพมหานคร
นายจุติ กล่าวว่า ปัจจุบันสถานการณ์ปัญหาความรุนแรงในครอบครัวและสตรีมีแนวโน้มเพิ่มมากขึ้นอย่างต่อเนื่อง ดังนั้น จึงจําเป็นต้องมีการดําเนินการด้านกฎหมายเพื่อแก้ไขปัญหาความรุนแรงอย่างมีประสิทธิภาพ และต้องได้รับความร่วมมือจากภาคีเครือข่ายทุกภาคส่วนของสังคม รวมทั้งการให้ความรู้ ความเข้าใจแก่หน่วยงานที่เกี่ยวข้องและประชาชนถึงสิทธิและหน้าที่ตามกฎหมาย ทั้งนี้ กระทรวง พม. และสมาคมบัณฑิตสตรีทางกฎหมายแห่งประเทศไทยในพระบรมราชินูปถัมภ์ จึงร่วมกันจัดทําบันทึกข้อตกลงความร่วมมือด้านกฎหมายในการแก้ไขปัญหาความรุนแรงในครอบครัวและสตรี โดยมีสาระสําคัญ ดังนี้ 1) ความร่วมมือด้านกฎหมายในการป้องกันปัญหาความรุนแรงในครอบครัวและสตรี สนับสนุนและร่วมมือกันฝึกอบรมเพื่อพัฒนาองค์ความรู้ด้านกฎหมายให้แก่บุคลากรทางการศึกษา ประชาชนทั่วไป และเจ้าหน้าที่ที่เกี่ยวข้องในการป้องกันปัญหาการให้คําปรึกษาแนวทางในการป้องกันปัญหาความรุนแรงในครอบครัวและสตรี 2) ความร่วมมือด้านกฎหมายในการคุ้มครองสิทธิผู้ถูกกระทําความรุนแรงในครอบครัวและสตรี ให้ความช่วยเหลือผู้ถูกกระทําความรุนแรงตามกฎหมาย เช่น ให้คําแนะนําปรึกษาให้การช่วยเหลือกรณีการฟ้องคดีต่อศาล ตลอดจนให้การช่วยเหลือและสนับสนุนโอกาสการเข้าถึงสิทธิด้านต่างๆ ของผู้ถูกกระทําความรุนแรง และ 3) ความร่วมมือด้านการเผยแพร่และประชาสัมพันธ์ จัดให้มีการเผยแพร่และประชาสัมพันธ์กฎหมายที่เกี่ยวข้องในการป้องกันและแก้ไขปัญหาความรุนแรงในครอบครัวและสตรีแก่ประชาชนทุกภาคส่วนในวงกว้าง ให้ได้รับความรู้ความเข้าใจเกี่ยวกับการกระทําที่ก่อให้เกิดปัญหาความรุนแรงในครอบครัวและสตรี
นายจุติ กล่าวเพิ่มเติมว่า นอกจากนี้ ยังสนับสนุนการปฏิบัติงานของสํานักงานพัฒนาสังคมและความมั่นคงของมนุษย์ (พมจ.) ทุกจังหวัด เป็นหน่วยประสานงาน ให้คําปรึกษา และแนะนําแนวทางในการปฏิบัติด้านกฎหมายในปัญหาความรุนแรงในครอบครัวและสตรี รวมทั้งการคุ้มครองสิทธิของผู้ถูกกระทําความรุนแรงและสตรีในพื้นที่
รัฐบาลไทย-ข่าวทำเนียบรัฐบาล-พม. จับมือสโมสรซอนต้า และภาคีเครือข่าย ประกาศเจตนารมณ์ร่วมมือยุติความรุนแรงต่อสตรีและเด็ก
วันจันทร์ที่ 23 พฤศจิกายน 2563
พม. จับมือสโมสรซอนต้า และภาคีเครือข่าย ประกาศเจตนารมณ์ร่วมมือยุติความรุนแรงต่อสตรีและเด็ก
พม. จับมือสโมสรซอนต้า และภาคีเครือข่าย ประกาศเจตนารมณ์ร่วมมือยุติความรุนแรงต่อสตรีและเด็ก
วันนี้ (23 พ.ย. 63) เวลา 15.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามประกาศเจตนารมณ์ร่วมกัน เพื่อร่วมมือยุติความรุนแรงต่อสตรีและเด็ก ระหว่าง 1) กระทรวงการพัฒนาสังคมและความมั่นคงของมนุษย์ (พม.) 2) โครงการพัฒนาแห่งสหประชาชาติ 3) กรรมการสิทธิมนุษยชนแห่งชาติ 4) สโมสรซอนต้า ภูมิภาค 17 เขต 6 (ประเทศไทย) รวม 18 สโมสร 5) สโมสรซอนต้า Z Club และ Golden Z Club รวม 3 สโมสร และ 6) ผู้แทนจากสถาบันการศึกษาและโรงเรียนที่ได้รับการแต่งตั้งทูตเยาวชนซอนต้าสากลยุติความรุนแรงต่อสตรีและเด็ก จํานวน 6 โรงเรียน พร้อมทั้งกล่าวถึงบทบาทหน้าที่ของกระทรวง พม. และความสําคัญของการรณรงค์ยุติความรุนแรงต่อสตรี และเด็ก รวมถึงให้โอวาทแก่ผู้ที่มีส่วนเกี่ยวข้องในการทํางานด้านการยุติความรุนแรงต่อสตรีและเด็ก นอกจากนี้ เป็นประธานมอบรางวัล ZONTA Says NO Award 2020 และรางวัลครอบครัวและบุคคลตัวอย่างที่มีผลงานดีเด่นด้านการรณรงค์ยุติความรุนแรงต่อสตรีและเด็กอย่างต่อเนื่อง ณ ห้องพินนาเคิล โรงแรมอินเตอร์คอนติเนนตัล กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ คณะสภาธุรกิจสหรัฐอเมริกา-อาเซียน (USABC) เข้าพบ
วันจันทร์ที่ 23 พฤศจิกายน 2563
รัฐมนตรีฯ สุริยะ ให้ คณะสภาธุรกิจสหรัฐอเมริกา-อาเซียน (USABC) เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  ให้ คณะสภาธุรกิจสหรัฐอเมริกา-อาเซียน (USABC) เข้าพบ ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (23 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายอเล็กซานเดอร์ ซี เฟลด์แมน ประธานสภาธุรกิจสหรัฐอเมริกา-อาเซียน (USABC) นําคณะนักธุรกิจผู้แทนบริษัทชั้นนําของสหรัฐอเมริกา เข้าพบ โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
สําหรับการเข้าพบในครั้งนี้ มีวัตถุประสงค์เพื่อหารือแนวทางการส่งเสริมการดําเนินธุรกิจระหว่างประเทศไทยและสหรัฐอเมริกา รวมถึงมาตรการการรับมือ และฟื้นฟูจากสถานการณ์โควิด-19 การนําเทคโนโลยีมาใช้สนับสนุนนโยบายอุตสาหกรรม 4.0 ในภาคส่วนต่าง ๆ และความร่วมมือในการแลกเปลี่ยนทางเทคโนโลยีและความเชี่ยวชาญกับกลุ่มธุรกิจ SMEs ตลอดจนการเปิดตลาดการส่งออกโดยปราศจากกําแพงภาษี ทั้งนี้ การประชุมหารือดังกล่าว มีการร่วมประชุมผ่านทางระบบการสื่อสารทางไกล (Video Conference) กับกลุ่มนักธุรกิจ USABC จากสหรัฐอเมริกา
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก ปล่อยรถรัฐบาลสัญจรคันแรก พร้อมรับเรื่องร้องทุกข์และแก้ปัญหาประชาชนโดยเร็วที่สุด
วันจันทร์ที่ 23 พฤศจิกายน 2563
รมว.พม. ลงพื้นที่ จ.พิษณุโลก ปล่อยรถรัฐบาลสัญจรคันแรก พร้อมรับเรื่องร้องทุกข์และแก้ปัญหาประชาชนโดยเร็วที่สุด
รมว.พม. ลงพื้นที่ จ.พิษณุโลก ปล่อยรถรัฐบาลสัญจรคันแรก พร้อมรับเรื่องร้องทุกข์และแก้ปัญหาประชาชนโดยเร็วที่สุด
วันที่ 20 พ.ย. 63เวลา 16.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ วัดสะเดา อําเภอวังทอง เพื่อพบปะเยี่ยมประชาชนในพื้นที่ พร้อมทั้งพูดคุยกับกลุ่มผู้ประสบปัญหาความเดือดร้อน อาทิ ผู้สูงอายุ คนพิการ ผู้ป่วยติดเตียง และเด็กในครอบครัวฐานะยากจน โดยตนได้ร่วมกับ นายรณชัย จิตรวิเศษ ผู้ว่าราชการจังหวัดพิษณุโลก ทีม พม. One Home จังหวัดพิษณุโลก และหน่วยงานที่เกี่ยวข้อง ช่วยกันแก้ปัญหาต่างๆ ได้แก่ เงินสงเคราะห์สําหรับช่วยเหลือค่าใช้จ่ายต่างๆ เตียงลม อาสาสมัครพัฒนาสังคมและความมั่นคงของมนุษย์ (อพม.) ดูแลผู้สูงอายุและคนพิการ ทุนการศึกษา ครอบครัวอุปถัมภ์ และสิ่งของเครื่องใช้ที่จําเป็น เป็นต้น นอกจากนี้ ยังได้สนับสนุนกลุ่มดูแลผู้สูงอายุและคนพิการในชุมชน ด้วยวิทยากรและวัสดุอุปกรณ์สําหรับการฝึกอาชีพเกี่ยวกับผลิตภัณฑ์สมุนไพร โดยไม่คิดค่าใช้จ่ายแต่อย่างใด
นายจุติกล่าวต่อไปว่า นอกจากนี้ ตนได้ปล่อยคาราวาน "รถรัฐบาลสัญจร" เพื่อให้บริการต่างๆ และรับเรื่องร้องทุกข์ประชาชนในพื้นที่ทั่วจังหวัดพิษณุโลก ได้แก่ ผู้ที่ได้รับผลกระทบจากโรคโควิด-19 เช่น คนตกงาน คนว่างงาน ไม่มีงานทํา ปัญหาความยากจน หนี้สิน แม่เลี้ยงเดี่ยว ความรุนแรงในครอบครัว และสิทธิสวัสดิการต่างๆ เช่น เงินเด็กแรกเกิด เบี้ยความพิการ และเบี้ยยังชีพผู้สูงอายุ เป็นต้น
นายจุติกล่าวเพิ่มเติมว่า รถรัฐบาลสัญจร นับเป็นคันแรกที่นําร่องลงพื้นที่จังหวัดพิษณุโลก ซึ่งเป็นจังหวัดที่ได้รับมอบหมาย ตามนโยบายของนายกรัฐมนตรี "เราจะไม่ทิ้งใครไว้ข้างหลัง" โดยให้รัฐมนตรีและข้าราชการทุกหน่วยงานลงพื้นที่ช่วยเหลือประชาชนโดยตรง และหากปัญหาใดแก้ไขไม่ได้ ขอให้ส่งเรื่องมายังคณะรัฐมนตรี และเนื่องจากสถานการณ์โรคโควิด-19 กระทรวง พม. จึงได้มาลงพื้นที่เพื่อสํารวจปัญหาต่างๆ ของประชาชน โดยรถรัฐบาลสัญจรเคลื่อนที่ออกไปตามหมู่บ้านและอําเภอต่างๆ ของจังหวัดพิษณุโลก แล้วนํามาแก้ปัญหาโดยเร็วที่สุดร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงสาธารณสุข กระทรวงแรงงาน และกระทรวงศึกษาธิการ เป็นต้น นอกจากนี้ หากประชาชนประสบปัญหาความเดือดร้อนทางสังคม สามารถโทรแจ้ง สายด่วน พม. 1300 ซึ่งพร้อมให้ความช่วยเหลือทุกปัญหา 24 ชั่วโมง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 23 พฤศจิกายน 2563
วันจันทร์ที่ 23 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 23 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย ทุกรายเป็นผู้เดินทางจากต่างประเทศ เข้ากักตัวในสถานที่รัฐจัดให้ 5 ราย และเข้ากักตัวในสถานที่รัฐกําหนด 2 ราย มีผู้ป่วยกลับบ้านได้ 5 ราย ทําให้ผู้ป่วยกลับบ้านสะสม 3,766 ร
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่ 23 พฤศจิกายน2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย ทุกรายเป็นผู้เดินทางจากต่างประเทศ เข้ากักตัวในสถานที่รัฐจัดให้ 5 ราย และเข้ากักตัวในสถานที่รัฐกําหนด 2 ราย มีผู้ป่วยกลับบ้านได้ 5 ราย ทําให้ผู้ป่วยกลับบ้านสะสม 3,766 ราย หรือคิดเป็นร้อยละ 96.07 ของผู้ป่วยทั้งหมด มีผู้ป่วยยังรักษาอยู่ในโรงพยาบาล 94 ราย หรือคิดเป็นร้อยละ ราย 2.4 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,920 ราย
รายละเอียดผู้ติดเชื้อรายใหม่วันนี้ ได้แก่
ชาวไทย 6 รายโดย 5 ราย เดินทางมาจากเดนมาร์ก 1 ราย, สหรัฐอเมริกา 1 ราย, สหราชอาณาจักร 1 ราย, สาธารณรัฐคอซอวอ 1 ราย และการ์ต้า 1 รายเข้ากักตัวในสถานที่รัฐจัดให้ (State Quarantine) ทั้งหมด ตรวจพบเชื้อ ไม่มีอาการ ส่งต่อรักษาที่โรงพยาบาลตามระบบ ส่วนอีก 1 ราย เดินทางมาจากประเทศเยอรมนี เข้ากักตัวในสถานที่รัฐจัดกําหนด (Alternative State Quarantine) ตรวจพบเชื้อ ไม่มีอาการ เข้ารับการรักษาในโรงพยาบาลเอกชน โดยค่าใช้จ่ายคิดจากประกันโควิด 19 ที่ผู้เข้ารับการกักตัวทําไว้ก่อนเดินทางเข้าประเทศ
ชาวต่างชาติ 1 รายเดินทางมาจากประเทศเลบานอน เข้ากักตัวในสถานที่รัฐจัดกําหนด (Alternative State Quarantine) มีอาการไข้ เจ็บคอ ปวดศีรษะ และปวดกล้ามเนื้อ ผลการตรวจทางห้องปฏิบัติการพบเชื้อ เข้ารับการรักษาในโรงพยาบาลเอกชน โดยค่าใช้จ่ายคิดจากประกันโควิด 19 ที่ผู้เข้ารับการกักตัวทําไว้ก่อนเดินทางเข้าประเทศ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า จากการที่ประเทศไทยได้เข้มงวดมาตรการเฝ้าระวังในพื้นที่แนวชายแดนทั้งในเขต 10 จังหวัดที่ติดกับประเทศเมียนมา และพื้นที่ชายแดนประเทศมาเลเซีย ซึ่งมีช่องทางธรรมชาติที่อาจเกิดการลักลอบเข้าประเทศอย่างผิดกฎหมายได้ หลังพบว่าทั้ง 2 ประเทศมีจํานวนผู้ติดเชื้อรายใหม่เพิ่มสูงขึ้นอย่างต่อเนื่อง กระทรวงสาธารณสุขและหน่วยงานที่เกี่ยวข้อง ได้ทําการสุ่มตรวจหาเชื้อเชิงรุกตามในพื้นที่แนวชายแดนอยู่เป็นระยะ ทําให้สามารถตรวจพบและดักจับผู้ติดเชื้อที่เดินทางข้ามแดนเข้ามาได้อย่างทันท่วงที และส่งผู้ติดเชื้อกลับประเทศต้นทางหรือเข้าสู่ระบบการรักษา ป้องกันการนําเชื้อมาแพร่สู่คนในชุมชน นับเป็นมาตรการสําคัญที่ช่วยให้ประเทศไทยสามารถควบคุมจํานวนผู้ติดเชื้อในประเทศได้อย่างมีประสิทธิภาพ อย่างไรก็ตาม ขอให้ประชาชนยังคงสวมหน้ากากอนามัย ล้างมือบ่อยๆ และเว้นระยะห่างอย่างต่อเนื่อง เพื่อความปลอดภัยจากโควิด 19 และโรคระบบทางเดินหายใจอื่นๆ
นายแพทย์โสภณกล่าวต่อว่า เนื่องจากวันหยุดยาว 4 วันที่ผ่านมา ขอให้ทุกคนที่เดินทางกลับจากการท่องเที่ยวเฝ้าระวังสังเกตอาการป่วยของตนเองและคนรอบข้างอยู่เสมอ หากป่วยด้วยอาการไข้ ไอ เจ็บคอ มีอาการระบบทางเดินหายใจ อ่อนเพลีย และอาการเด่นของโรคโควิด 19 ที่องค์การอนามัยโลกระบุ คือ “จมูกไม่ได้กลิ่น ลิ้นไม่รับรส” ขอให้รีบไปพบแพทย์เพื่อรับการตรวจวินิจฉัยและรักษาทันที
********************************* 23 พฤศจิกายน 2563
************************************
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะทำงานทบทวนบทบาท ภารกิจ และโครงสร้างของ สปอ. ในราชการบริหารส่วนกลาง
วันจันทร์ที่ 23 พฤศจิกายน 2563
รองปลัดวรวรรณฯ เป็นประธานการประชุมคณะทํางานทบทวนบทบาท ภารกิจ และโครงสร้างของ สปอ. ในราชการบริหารส่วนกลาง
นางวรวรรณ  ชิตอรุณ รองปลัดกระทรวงอุตสาหกรรม  เป็นประธานการประชุมคณะทํางานทบทวนบทบาท ภารกิจ และโครงสร้างของ สปอ. ในราชการบริหารส่วนกลาง ณ ห้องประชุมชุณหะวัณ ชั้น 3 อาคาร สปอ.
วันนี้ (23 พฤศจิกายน 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานทบทวนบทบาท ภารกิจ และโครงสร้างของ สปอ. ในราชการบริหารส่วนกลาง โดยมีนายสหวัฒน์ โสภา ผู้ช่วยปลัดกระทรวงอุตสาสหกรรม นายเสน่ห์ นิยมไทย ที่ปรึกษาปลัดกระทรวงอุตสาหกรรม และผู้บริหารสํานักงานปลัดกระทรวงอุตสาหกรรม เข้าร่วมด้วย ณ ห้องประชุมชุณหะวัณ ชั้น 3 อาคาร สปอ.
รัฐบาลไทย-ข่าวทำเนียบรัฐบาล-นายกรัฐมนตรีร่วมรณรงค์วันเอดส์โลกประจำปี 2563 และร่วมประชาสัมพันธ์งานมหกรรมผ้าไหม ไทยสู่เส้นทางโลก
วันจันทร์ที่ 23 พฤศจิกายน 2563
นายกรัฐมนตรีร่วมรณรงค์วันเอดส์โลกประจําปี 2563 และร่วมประชาสัมพันธ์งานมหกรรมผ้าไหม ไทยสู่เส้นทางโลก
นายกรัฐมนตรีร่วมรณรงค์วันเอดส์โลกประจําปี 2563 และร่วมประชาสัมพันธ์งานมหกรรมผ้าไหม ไทยสู่เส้นทางโลก
วันนี้ (23 พ.ย. 63) เวลา 08.30 น. นายอนุชา บูรพชัยศรี โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมด้วยนายดิสทัต โหตระกิตย์ เลขาธิการนายกรัฐมนตรี เยี่ยมชมนิทรรศการก่อนการประชุมคณะรัฐมนตรี ได้แก่ “กิจกรรมเนื่องในวันเอดส์โลกประจําปี 2563” โดยศูนย์วิจัยโรคเอดส์ สภากาชาดไทย และ“โครงการมหกรรมผ้าไหม ไหมไทยสู่เส้นทางโลก ปีที่ 10” โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรมและนางสาวไตรศุลี ไตรสรณกุล รองโฆษกประจําสํานักนายกรัฐมนตรี รอให้การต้อนรับ ณ ตึกสันติไมตรี ทําเนียบรัฐบาล
โอกาสนี้ นายกรัฐมนตรียังร่วมรับมอบโบว์แดงสัญลักษณ์วันเอดส์โลก เพื่อร่วมรณรงค์เนื่องในวันเอดส์โลกประจําปี 2563 ภายใต้แนวคิด “Walk Together : เอดส์อยู่ร่วมกันได้ ไม่ตีตรา” พร้อมย้ําว่ารัฐบาลพร้อมดูแลทุกกลุ่ม ทุกคน โดยจะมอบหมายให้กระทรวงแรงงานและหน่วยงานที่เกี่ยวข้องหาแนวทางส่งเสริมการจ้างงาน การประกอบอาชีพของผู้มีเชื้อเอชไอวี ทั้งนี้ สังคมต้องมีความเข้าใจที่ถูกต้องในการอยู่ร่วมกันกับผู้ติดเชื้อเอชไอวี ลดการเลือกปฏิบัติหรือตีตราผู้ติดเชื้อเอชไอวี ที่ผ่านมาประเทศไทยประสบความสําเร็จในการรักษาและป้องกันการติดเชื้อเอชไอวี ทําให้ปัจจุบันจํานวนผู้ป่วยโรคเอดส์ได้ลดลงอย่างต่อเนื่องด้วย ทั้งนี้ กรมควบคุมโรคร่วมด้วยภาคีเครือข่ายจากภาครัฐและภาคเอกชนจะจัดกิจกรรมรณรงค์วันเอดส์โลกพร้อมกันทั่วประเทศในวันที่ 1 ธ.ค. 63
จากนั้น นายกรัฐมนตรีเยี่ยมชมชุดผ้าไหมไทย เพื่อร่วมประชาสัมพันธ์ “โครงการมหกรรมผ้าไหม ไหมไทยสู่เส้นทางโลก ปีที่ 10” โดยมูลนิธิช่วยเหลือนักท่องเที่ยวร่วมกับคณะเอกอัครราชทูตและภรรยาทูตประจําประเทศไทย พร้อมสนใจสอบถามนักศึกษาถึงวิธีการคัดเลือกผ้าไหม การทํางานคณะเอกอัครราชทูตจากต่างประเทศ ในการออกแบบเสื้อผ้าชุดต่างๆ ที่สามารถคงความโดดเด่นของผ้าไหมไทยในรูปแบบดีไชน์ที่ทันสมัย
ทั้งนี้ “มหกรรมผ้าไหม ไหมไทยสู่เส้นทางโลก ครั้งที่ 10” ซึ่งเป็นการจัดงานแฟชั่นโชว์ระดับโลก เพื่อส่งเสริมวัฒนธรรมไทย ในปีนี้ได้มีการปรับเปลี่ยนวิกฤตจากสถานการณ์การแพร่ระบาดของเชื้อไวรัสโควิด-19 ให้เป็นโอกาสของนักศึกษาด้านการออกแบบแฟชั่นและสิ่งทอทั่วประเทศ โดยเปิดโอกาสให้สถาบันอาชีวะศีกษาและคณะออกแบบและสิ่งทอจากสถาบันการศึกษาทั่วประเทศ 70 แห่ง ร่วมออกแบบและตัดเย็บชุดผ้าไหมแก่คณะเอกอัครราชทูตต่างประเทศ เพิ่มมูลค่าผ้าไหมไทยและส่งเสริมให้เยาวชน คนรุ่นใหม่เรียนรู้และแลกเปลี่ยนวัฒนธรรมร่วมกับสถานเอกอัครราชทูตของประเทศต่างๆ ด้วย โดย “งานมหกรรมผ้าไหม ไหมไทยสู่เส้นทางโลก ปีที่ 10” จะจัดขึ้นในวันที่ 6 ธ.ค. 63 ณ หอประชุมกองทัพเรือจึงปรับเปลี่ยนจากดีไซน์เนอร์ต่างประเทศเป็นผลงานจากนิสิต นักศึกษา
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานเศรษฐกิจการคลัง ชี้แจงข้อวิจารณ์การลงทะเบียนโครงการคนละครึ่ง
วันจันทร์ที่ 23 พฤศจิกายน 2563
สํานักงานเศรษฐกิจการคลัง ชี้แจงข้อวิจารณ์การลงทะเบียนโครงการคนละครึ่ง
สํานักงานเศรษฐกิจการคลัง ชี้แจงข้อวิจารณ์การลงทะเบียนโครงการคนละครึ่ง
20 พฤศจิกายน 2563 นายอรรถพล อรรถวรเดช รองผู้อํานวยการสํานักงานเศรษฐกิจการคลัง รักษาราชการแทนผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงกรณีกระทรวงการคลังเปิดให้ประชาชนลงทะเบียนเข้าร่วมโครงการคนละครึ่ง (รอบเก็บตก) จํานวนกว่า 7 แสนสิทธิ เมื่อวันที่ 19 พ.ย.ที่ผ่านมา มีผู้ใช้โซเชียลมีเดียจํานวนมากแสดงความคิดเห็นเชิงลบเนื่องจากไม่สามารถลงทะเบียนได้สําเร็จ จึงตั้งคําถามว่า “เหตุใดประชาชน จึงไม่ได้รับสิทธิทุกคน โดยไม่ต้องลงทะเบียน เนื่องจากมีประชาชนอีกหลายกลุ่มที่เข้าไม่ถึงเทคโนโลยีที่ใช้ในการลงทะเบียน”
สํานักงานเศรษฐกิจกาคลังขอชี้แจงประเด็นข้อวิจารณ์การลงทะเบียนเข้าร่วมโครงการคนละครึ่งว่า โครงการคนละครึ่งเป็นหนึ่งในมาตรการรักษาระดับการบริโภคภายในประเทศ ซึ่งประกอบด้วย
(1) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ จํานวน 14 ล้านคน เพื่อช่วยเหลือเยียวยา เพิ่มกําลังซื้อ และลดภาระค่าใช้จ่ายให้แก่กลุ่มดังกล่าว
(2) โครงการคนละครึ่ง เพื่อลดภาระค่าใช้จ่ายของประชาชน และช่วยให้ผู้ประกอบการรายย่อยมีรายได้จากการขายสินค้า โดยกลุ่มเป้าหมายไม่เกิน 10 ล้านคน
(3) มาตรการช้อปดีมีคืน เพื่อกระตุ้นการบริโภคในประเทศ และสนับสนุนผู้ประกอบการที่อยู่ในระบบภาษี โดยผู้สามารถใช้สิทธิลดหย่อนภาษีได้ประมาณ 3.7 ล้านคน ดังนั้น จะเห็นได้ว่า รัฐบาลมีความต้องการดูแลประชาชนให้ทั่วถึงทุกกลุ่ม ซึ่งนอกเหนือจากมาตรการดังกล่าวแล้ว รัฐบาลยังได้มีการดูแลประชาชนกลุ่มต่างๆ ผ่านมาตรการอื่นๆ ของรัฐด้วย
ในส่วนของโครงการคนละครึ่ง มีการตั้งเป้าหมายไว้ที่ 10 ล้านคน โดยมีองค์ประกอบที่สําคัญของโครงการ คือ ระบบการใช้จ่ายด้วยแอปพลิเคชัน “เป๋าตัง” และ “ถุงเงิน” ที่ต้องมีการยืนยันตัวตนเพื่อประโยชน์แก่ผู้ใช้ให้มั่นใจว่าไม่มีผู้อื่นมาใช้สิทธิแทน และมีการใช้จ่ายจริงตามวัตถุประสงค์ของโครงการ ซึ่งระบบดังกล่าวเป็นการสร้างการเรียนรู้ให้กับประชาชนจนถึงระดับฐานราก ให้สามารถใช้ประโยชน์จากเทคโนโลยี เพื่อลดความเหลื่อมล้ําและพัฒนาให้สังคมไทยเดินหน้าสู่ Digital Society ไปพร้อม ๆ กัน ในขณะเดียวกันยังเป็นการลดการใช้เงินสด ทําให้การดําเนินโครงการโปร่งใส รวดเร็ว และมีประสิทธิภาพมากขึ้น
ทั้งนี้ เนื่องจากในการลงทะเบียนรอบเพิ่มเติม 2 ครั้งที่ผ่านมาเพื่อให้ได้ 10 ล้านสิทธิ มีประชาชนที่สนใจลงทะเบียนเข้าร่วมโครงการอีกเป็นจํานวนมาก นายกรัฐมนตรีจึงได้มีดําริให้กระทรวงการคลังพิจารณาขยายโครงการคนละครึ่ง ซึ่งกระทรวงการคลังจะพิจารณาแนวทางการดําเนินโครงการคนละครึ่งระยะที่ 2 ให้ครอบคลุมกลุ่มเป้าหมายมากขึ้นและสอดคล้องกับงบประมาณที่สามารถจัดสรรได้ รวมทั้งจะพัฒนาระบบต่าง ๆ เพื่ออํานวยความสะดวกให้แก่ร้านค้าและประชาชนผู้เข้าร่วมโครงการมากยิ่งขึ้น
---------------------------------